**Muzej prekinutih veza** je muzej posvećen neuspješnim ljubavnim vezama. U njemu su izloženi osobni predmeti koje su ostavili bivši ljubavnici, a popraćeni su kratkim opisima. U početku je ovo bila putujuća zbirka doniranih predmeta, da bi se nakon nekog vremena smjestio na trajnoj lokaciji u Zagrebu. 21. svibnja 2011. Europski je muzejski forum na svečanoj dodjeli u Bremerhaven dodijelio *Muzeju prekinutih veza* prestižnu nagradu Kenneth Hudson kao najinovativniji muzej u Europi.

Povijest
--------

Muzej je osnovan od strane dvoje umjetnika iz Zagreba - filmske producentice Olinke Vištice i akademskog slikara Dražena Grubišića.. Njih su dvoje bili u vezi od 1999. do 2003. godine, a nakon što su prekinuli nisu znali što da naprave sa svim stvarima koje su im preostale nakon veze.

Logotip muzeja.
U šali su razmišljali kako otvoriti muzej u kojeg bi sve predmete mogli smjestiti. Tri godine kasnije Grubišić je nazvao Višticu kako bi je podsjetio na tu zamisao. Nakon tog razgovora oboje počinju moliti svoje prijatelje da doniraju predmete koji su im ostali nakon raskida svojih veza, s čime je ta neobična zbirka i rođena. Po prvi je put prikazana 2006. godine u Gliptoteci HAZU-a u sklopu 41. Zagrebačkog salona.

Slijedećih je godina zbirka bila na svjetskoj turneji, posjećujući Argentinu, Bosnu i Hercegovinu, Njemačku, Makedoniju, Filipine, Srbiju, Singapur, Sloveniju, Južnoafričku Republiku, Tursku, Ujedinjeno Kraljevstvo i Sjedinjene Američke Države. S vremenom su sakupili nove predmete koje su im donirali njihovi posjetitelji, od čega su više od 30 predmeta donirali građani Berlina kada je izložba posjetila njihov grad 2007. godine.

Plakat muzeja.
Muzej prekinutih veza je bio veliki uspjeh u Berlinu 2007. godine.
U međuvremenu su, nakon neuspjelih pokušaja da pobude zanimanje Ministarstva kulture Republike Hrvatske za pronalazak privremenog mjesta za muzej, Vištica i Grubišić odlučili privatnim sredstvima iznajmiti prostor od 300 m² u zagrebačkom Gradecu, čime je muzej postao prvi zagrebački muzej u privatnom vlasništvu. Muzej je konačno otvorio svoja vrata u listopadu 2010. godine, te je postao posebno popularan kod stranih turista, i to ne samo zbog svoje originalne teme nego i zbog toga što je otvoren sedam dana u tjednu za razliku od ostalih muzeja u gradu.

U svibnju 2011. *Muzej prekinutih veza* dobio je nagradu Kenneth Hudson koju dodjeljuje Europski muzejski forum. Ta se nagrada dodjeljuje *muzeju, osobi, projektu ili skupini ljudi koji su pokazali najneobičnije, najsmionije i možda prijeporno postignuće koje osporava (pobija) uobičajene (opće) spoznaje o ulozi muzeja u društvu*, ocjenjujući *važnost javne kvalitete i inovacije kao osnovni element uspješnog muzeja*.

Izlošci u muzeju prekinutih veza.

Koncept
-------

*Muzej prekinutih veza* je umjetnički koncept koji, polazeći od pretpostavke da predmeti posjeduju združena polja - *"holograme"* sjećanja i emocija, svojim postavom želi kreirati prostor *"sigurnosne memorije"* ili *"zaštićenog sjećanja"* za očuvanje materijalne i nematerijalne emotivne baštine prekinutih veza.

Izvori
------

* Iz medija - O muzeju - Museum of Broken Relationships Arhivirano 2012-05-08 na Wayback Machine-u
* Prethodne izložbe - Turneja - Museum of Broken Relationships Arhivirano 2012-04-27 na Wayback Machine-u

1. 1 2  MDC | Muzej prekinutih veza | Info
2. ↑  „Archive copy". Arhivirano iz originala na datum 2014-11-06. Pristupljeno 2014-07-26.
3. ↑  „Veliko europsko priznanje - nagrada Kenneth Hudson 2011! / Vijesti / Naslovna / Museum of Broken Relationships". Arhivirano iz originala na datum 2011-11-29. Pristupljeno 2014-07-26.
4. ↑  Muzej prekinutih veza - zbirka ljubavnih neuspjeha na Gornjem gradu - Jutarnji.hr
5. 1 2 3  Art of remembering: That was then | The Economist
6. ↑  „Gloria - STARA LJUBAV / Olinka Vištica i Dražen Grubišić u Muzeju prekinutih veza". Arhivirano iz originala na datum 2012-03-12. Pristupljeno 2014-07-26.
7. ↑  „Prethodne izložbe / Turneja / Naslovna / Museum of Broken Relationships". Arhivirano iz originala na datum 2012-04-27. Pristupljeno 2014-07-26.
8. 1 2  BBC NEWS | Europe | Balkan heartbreak a hit in Berlin
9. ↑  Muzej prekinutih veza konačno u Zagrebu - Globus.hr
10. ↑  „Vjesnik.hr - Građani nedjeljom ne mogu u razgledavanje kulturnog sadržaja". Arhivirano iz originala na datum 2012-06-14. Pristupljeno 2014-07-26.
11. 1 2  „The Gallo-Roman Museum in Tongeren, Belgium, won the European Museum of the Year Award 2011". Arhivirano iz originala na datum 2015-09-24. Pristupljeno 2014-07-26.
12. ↑  Više o Muzeju[*mrtav link*]

Vanjske poveznice
-----------------

***Muzej prekinutih veza*** na Wikimedijinoj ostavi

* Službene stranice muzeja
* (Flash video) Sad stories from the Museum of Broken Relationships - BBC
* (Flash video) 'Museum of Broken Relationships' - CNN

45°48′54″N 15°58′23″E﻿ / ﻿45.8150867571207°N 15.9731233119965°E﻿ / 45.8150867571207; 15.9731233119965